# data[].attributes.body
Jeg er Kristine, 46 år og mamma til 2 gutter på 11 og 13. Fritiden benyttes til kjøring, trening og hund.
Utdannet sykepleier med Master of Management fra BI. Elsker å lære nye ting og utvikle meg.

Arbeider i bydel Grunerløkka i Oslo kommune, og ser store utfordringer med; bærekraftige tjenester- skjæringspunkt økonomi og fag, hvordan prioritere og sikre likeverdige tjenester og hvordan sikre nok og riktig personell.

# data[].attributes.body
Jeg er 36 år, utdannet sykepleier. Bor i Larkollen med samboer og 2 barn på 6 og 8 år, 1 hund og 2 katter. Jobbet i eldreomsorgen i 12 år. Siste 4 år har jeg vært avdelingsleder i omsorgsbolig for eldre. Jeg Gikk Helseledelse i 2020 på BI, og er veldig fornøyd med studiet.
Jeg ønsker å bygge på kunnskapen jeg fikk ved forrige studiet, utvikle meg som leder og få mer verktøy for å kunne implementere nye ting inn i boligen.  Jeg startet i ny bolig i januar, og boligen har omorganisert 3 ganger på 5 år. Jeg brenner for endringsledelse og ser dette som en spennende oppgave.
Utfordringer:
1: Rekrutering og beholde fagkompetanse.
2: Oppgaveglidning og struktur i arbeidsdagen.
3: Eldrebølge, økt pleiebehov og bemanning.

# data[].attributes.body
Hei!

Jeg er 39 år, bor i Rånåsfoss i Nes kommune og har to barn (14 og 12 år).

Jeg er utdannet sykepleier og jobber nå som seksjonsleder på en langtidsavdeling i Lillestrøm kommune.

Jeg ønsker å delta på dette studiet for å bli tryggere i rollen som leder og tilegne meg kunnskap til å utvikle gode bærekraftige helsetjenester i fremtiden.

Utfordringer:
1. Rekruttere og beholde fagkompetanse
2. Oppgavefordeling
3. Samhandling, helhetlig tankegang og felles kultur

# data[].attributes.body
Jeg er 37 år og bor i Lier. Jeg er utdannet sykepleier med videreutdanning i kreftsykepleie. Jeg har jobbet som leder i ca 4 år i Bærum kommune.

Mitt ønske og forventninger er å bli mer trygg og kan jobbe mer systematisk med utvikling/endringsledelse samt lære verktøy som jeg kan bruke gjennom hele prossessen og oppfølging av utvikling av tjeneste.

Utfordringer i min avdeling er at de fleste henger seg fast til "det vi er vant til" og noen leder som krever mer ressurser for å få ting til endringer.

# data[].attributes.body
Hei. Jeg er avdelingsleder ved Tromsø Helsehus og leder ansatte fra seks ulike profesjoner; leger, psykolog, farmasøyt, sosionom, ergo- og fysioterapeut. Opprinnelige fra Bardu, er gift og har to sønner på 18 og 14 år.
Jeg forventer å bli tryggere i lederrollen, bli bedre på å sette klare mål for avdelingen, samt lede stødig når det oppleves motstand mot endringer.
Utfordringer med å lede så mange profesjoner er bl.a. veilede på tydelige oppgavedelinger og fagspesifikk vs. tverrfaglige team.

# data[].attributes.body
Hei yo! Mitt navn er Jessie, 37 år fra Jevnaker. Er sykepleier og har jobbet som leder i 4 år. Jeg har nylig begynt i Oslo kommune som leder for en sykehjems avdeling for beboere med demens.
¤ Campinglivet, reise og oppleve verden er noe jeg liker godt.
Jeg ønsket å delta i programmet for å få høyere formell kompetanse innen ledelse. Bli tryggere som leder, være mer reflektert, mer systematisk og mer kreativ i utøvelse av ledelse.

Jeg håper etter endt utdanning er jeg tryggere i leder rollen, god på problem og system løsning ved bruk av ulike verktøy og en leder som evner godt å etablere en god kultur som er preget av samhandling og godt samarbeid.

Utfordringer i enheten jeg leder med behov og mulighet for endring?
Jeg tror det handler om ulikheter. Jeg er leder for en avdeling som er flerkulturelt med ulike bakgrunn, ulike interesser, fag kunnskaps nivå, og så videre. Å finne en balanse og få ut det beste i gruppe tross ulikheter. I tillegg tenker jeg at økonomi begrensninger og ikke tilfredsstillende fag kompetanse er blant annet de som er utfordringene i enheten jeg leder nå.

# data[].attributes.body
Hei, jeg er 45 år og bor på Kolbotn. Har 3 barn på 20, 17 og 9 år, mye tid går med på å følge opp barna mine, ellers liker jeg å være både aktiv og sosial.

Jeg er utdannet sykepleier og har tatt videreutdanning i ledelse via Oslo kommune i 2010. Jeg har jobbet som leder for forskjellige tjenester i primærhelsetjenesten siden.

Jeg meldte meg på utdanningen for å øke ledelsekompetansen min, utvikle meg selv som leder og har forventninger om at etter endt utdanning har med meg nyttige verktøy for å drive utviklingsprosesser i tjenesten for å møte morgensdagens behov både fra brukere og ansatte.

Utfordringer i tjenestene er i skjæringspunktet mellom krav og forventninger og ressursutnyttelse, og å bevare ressursene.

# data[].attributes.body
Hei.
Er 36 år, er gift og har to barn. Glad i å være både fjellet og ved sjøen. Bruker ellers tiden på å være sosial med venner og familie, samt at mye tid går til egen trening og barns aktiviteter. Bor i Lillestrøm kommune. Jobber i Nittedal kommune, hvor jeg er avdelingsleder i omsorgsbolig for eldre, både somatisk og bo-kollektiv for personer med demens. Jobber hjemmebasert med punkttjenester. Er sykepleier, og har gått "endringsledelse i praksis".

Jeg ønsker å delta i programmet for å lære mer om gode prosesser, samt få verktøy for å kunne bli bedre på samarbeid på tvers av enheter og kommunalområder. Jeg har lyst å lære mer om hvordan vi kan jobbe mer innovativt i en bransje som det ofte er utfordrende å skape endring i. Jeg har god erfaring med medvirkning som metode i endringsprosesser, og ønsker å lære mer om gode prosesser hvor man også implementerer flere metoder. Jeg har ønske om å bli god på å tenke strategisk i målene, men omsette målene til operativt slik at man kan nå ut til alle medarbeiderne.
Jeg ønsker å lære mer om meg selv og hvordan jeg er som leder i samspill med medarbeidere og ledere både internt og eksternt.

De største utfordringene hos oss:
- rekruttere fagkompetanse.
- samarbeid på tvers av avdelinger/enheter, hvordan få mer helhetlig perspektiv og tankegang med "oss" og ikke "meg" både internt i kommunen, men også ekstern med feks spesialisthelsetjenesten.
- Høy turnover i ledergruppen skaper utfordringer med kontinuitet i gode prosesser på tvers av avdelingene.

# data[].attributes.body
Jeg er opprinnelig trønder, men har bodd i Oslo siden jeg ble voksen. Har to voksne døtre og god tid faglig påfyll. Fritiden benytter jeg gjerne i skog og mark både sommer og vinter.
Jeg er utdannet sykepleier. Har videreutdanning som helsesykepleier og har hovedfag i sykepleievitenskap fra Universitetet i Oslo.

Jeg jobber som leder ved enhet for helsestasjon og lokalmedisinsk senter (kommunalt legesenter) i Bydel Sagene  Jeg har vært leder siden 2008 og ønsker faglig påfyll.
Det er en utfordring å utvikle tjenester innenfor stramme økonomiske rammer med økte forventninger fra innbyggere og fra spesialisthelsetjenesten til kommunale tjenester.
Håper på nyttige verktøy og nyttige innspill til  tjenesteutvikling.
Håper på kunnskap om og verktøy til å gjennomføre endringsprosesser.

# data[].attributes.body
Hei. 48 år. Eikværing, jobber i Drammen kommune. 2 barn 9 og 11, travle helger, kjøring i hverdagen. Trives i fjellet men også i konsertsaler: tatt frem klarinetten etter 10 års pause.

Avdelingsleder forebyggende helsetjenester voksne,  mangfoldig avdeling - tre team som ble kollegaer i 2020. Rask Psykisk Helsehjelp, Frisklivssentral og Forebyggende hjemmebesøk, totalt ca 30. Erfaring med ulike typer tjenester på tvers av somatikk og rus, psykiatri. Utdannet ergoterapeut, videreutd i veiledning, rehab og ulike innen ledelse. Har fra 2005 vært rådgiver / leder i kommuner, elsker fag, endringer, tverrfaglige nye måter å tenke/gjøre.

Videreutdanning er påfyll liker bøkene.
Forventer å få oppdatert fag, forskning og kritiske synspunkter på spesielt på ledelse og prosesser. Har med to kollegaer, det er stas 😊

Utfordringer der jeg er fremover: hverdagens drift og samtidig utvikling: digitale tjenester, nye mål, brukermedvirkning, tverrsektorielt arbeid, frivilling sektor.

# data[].attributes.body
Jeg er 44 år og kommer fra Oslo. Bor fortsatt i byen jeg kommer fra med mine to barn på 12 og 16.  Jeg er veldig glad i trening, musikk og teater. Jeg bruker mye tid på å følge opp barn som driver aktivt med idrett.

Jeg er utdannet sosionom, med videreutdanning i coaching og ledelse. Jeg har lang erfaring fra førstelinjen, fortrinnsvis sosialtjeneste før og etter NAV reform. Jeg har jobbet som leder siden 2016. Fra 2021 har jeg jobbet som seksjonsleder for ambulerende team i enhet for rus, psykisk helse, avhengighet og mestring i bydel Sagene. Vi består av et tverrfaglig team som gir ulike tjenester til mennesker med avhengighet, psykisk lidelse samt somatiske helse utfordringer.

Jeg ønsker å delta på studiet for å videreutvikle meg som leder. Bli inspirert, samt tilegne meg verktøy for å utvikle tjenesten jeg jobber i. Jeg ønsker å stå stødigere i utfordringene vi står ovenfor.

Utfordring:
Hvordan sikre gode og likeverdige tjenester med de ressursene vi har til rådighet.

Hvordan kan vi samhandle bedre både innad og på tvers av tjenestene?

# data[].attributes.body
Jeg er 32 år og bor i Øvre Eiker, men jobber i Lier kommune. Grunnutdanningen min er fysioterapi og jeg har videre erfaring og utdanning som leder.
I Lier kommune har jeg ansvar for ergo- og fysioterapitjenesten, hjelpemiddellageret, hverdagsrehabilitering og frisklivssentralen.

Jeg ønsket å ta denne utdanningen for å få litt mer kompetanse om hvordan jeg kan lede innovasjonsprosesser og -prosjekter. Jeg har forventninger om en aktiv læringsprosess og skaffe meg et større nettverk innen lignende arbeidsområde.

Avdelingen jeg leder er mangfoldig og har hatt liten utvikling over lengre tid. Mange er positiv til endring, men for å drive utvikling i hele avdelingen må jeg lede ressurspersoner i endringsarbeidet. Vi har stor forbedring i digitalisering av arbeidshverdagen, og vår største utfordring er å finne gode måter å evaluere og måle tjenesteutøvelsen vår på.

# data[].attributes.body
Jeg er 49 år. Gift. Bor i Trondheim. Har to "barn" på 21 og 23 år.  Glad i friluftsliv og tar gjerne en fjelltur nå anledningen byr seg.

Jeg er helsesykepleier og har jobbet som enhetsleder ved Stjørdal Helsestasjon og skolehelsetjeneste siden 2018.

Ønsker påfyll som leder og økt kunnskap om endring/utvikling. Gleder meg til ny kunnskap og gode dialoger og erfaringsutveksling med den andre studentene.

Min enhet og kommunen står ovenfor utfordringer med ressursforskyvning til eldreomsorgen samtidig som symptomtrykk ift psykisk uhelse hos barn og unge øker. Hvordan skal vi etablere nye tjenester og utnytte ressursene bedre? Og hvordan skal vi få med oss ansatte og ledere på dette? Og hvordan skal vi rekruttere og beholde ansatte  når kampen om gode og kvalifiserte søkere blir hardere?

# data[].attributes.body
Jeg er 48 år. Bor i Gjerdrum med mann, 2 barn og hund. Er meget glad i fysisk aktivitet, og har de siste 25 årene hatt SATS som bi arbeidsgiver.

Er utdannet Vernepleier, med videreutdanning innen ledelse og helserett.

Har vært leder det meste av min yrkesaktive tid. Siden 2013 har jeg jobbet i Ullensaker kommune, hvor jeg det meste av tiden har vært leder for fengselshelsetjenesten ved Romerike fengsel.

De siste to årene har jeg vært konstituert i ulike enhetslederstillinger i samme kommune. Først for rus og psykiatritjenestene i kommunen, deretter enhetsleder for det største PRO distriktet. Fra 1 august er jeg igjen konstituert, nå som enhetsleder for forebyggende tjenester for barn og unge.

Grunnen til at jeg har søkt denne utdanningen er at jeg ser et stort behov for tjenesteinnovasjon. Det er ikke bærekraftig på lengre sikt å drive tjenestene slik vi gjør i dag. Vi må rigge tjenestene på en smart måte, hvor vi benytter kompetansen på best mulig måte og til det beste for innbyggeren. Samtidig må vi ta vare på de flinke folkene vi har.

Jeg ønsker å få bedre innsikt i de utfordringene helsetjenesten står overfor. Videreutvikle verktøyskrinet for å analysere utfordringer og avdekke områder for innsats. Det viktigste er nok allikevel å gjøre det overnevnte, men samtidig ivareta og skape et engasjement hos de ansatte, slik at vi sammen finner de gode og innovative løsningene.

Da jeg den siste tiden har vært leder for ulike tjenester, ser jeg utfordringer og behov for endring på flere områder og kommer til å dra med meg denne erfaringen inn i studiet, men også kunnskap fra studiet tilbake til andre enheter.

Når det gjelder forebyggende tjenester for barn og unge som jeg er leder for i dag, er det i hovedsak samarbeid internt og eksternt, samt utvikling av eksisterende tjenestetilbudet for å bedre fylle behovene hos barn og unge med deres familier.

# data[].attributes.body
Gift, 2 barn bor i Oslo. Utdannet innen grafisk design og sykepleier. Erfaring innen privat og offentlig virksomhet. Jobber som mellomleder i kommunehelsetjenesten, bydel. Aldri utlært evig student liker å få ny kunnskap som kan omsettes til konkrete løsninger. Største utfordringen i helsetjenesten er eldrebølgen, komplekse brukergrupper, felles prioriteringer fremover innen kvalitet og bruk av ressurser.

# data[].attributes.body
Jeg er 46 år gammel og bor i Åros i Asker kommune. Jeg har to gutter på 14 og 17 år og en firbent datter med logrende hale og stort turbehov. :-) Fritiden bruker jeg ofte i naturen, sammen med venner og familie.

Jeg er utdannet fysioterapeut og jobber som avdelingsleder for avdeling Helsefremmende og forebyggende tjenester i Asker kommune. Avdelingen er tverrfaglig sammensatt og jobber med "tidlig innsats". Jeg har jobbet som avdelingsleder i 9 år og ledet ulike avdelinger innen helse og oppvekst.

Jeg ønsker å delta på programmet for å videreutvikle meg som leder og for å være bedre rustet for og bidra til at Asker kommune utvikler bærekraftige helsetjenester i fremtiden. Avdelingen jeg leder har stort stort fokus på tjenesteutvikling i dag og jobber kontinuering med flere utviklingsprosjekter ved siden av ordinær drift.  Jeg  har en forventning om at jeg etter å ha gjennomført programmet har fått økt kunnskap, flere verktøy og større innsikt, slik at jeg er i enda bedre stand til å lede tjenesteutvikling både i egen avdeling og på et mer overmodnet nivå.

- Avdelingen har utfordringer knyttet til å oppnå hensiktsmessig ressursutnyttelse.  Vi opplever at vi får brukene for sent  og jobben med å "snu de i døra" sånn at de unngår å få varige helsetjenester blir vanskelig.
- Fokuset på tjenesteutvikling og behovet for endring er ulik i ledergruppa. Dette skaper utfordringer i endringsprosesser.

# data[].attributes.body
Hei:)
Jeg kommer fra Kristiansand og er 44 år. Jeg bor sammen med mann, tre barn +hund. Er glad i å være ute i naturen i alle årstider, liker å reise og er glad i matlaging.

Jeg er udannet psykiatrisk sykepleier og har en master i psykisk helse. De siste to årene har jeg vært avdelingsleder for Familiens hus vest, hvor helsetjenester til barn og unge 0-16 år holder til. Jeg har 34 ansatte fordelt på fem ulike profesjoner.

Mitt ønske og forventninger til å delta på dette programmet  er å få faglig påfyll, økt kunnskap om hvordan vi best kan møte endringer i våre tjenester, og mulighet til videreutvikling av meg selv som leder. Gleder meg til å bli kjent med dere som deltar på dette programmet.

Utfordringer er:
-Endrede  krav til tjenesten fra både ansatte, brukere, samarbeidspartnere og politikere
-Personalledelse
-Tverrfaglig samarbeid, med både 1 og 2 linjetjenesten

# data[].attributes.body
Hei :-).

Jeg er 50 år og jobber og bor i Bydel Østensjø i Oslo. Jeg er gift, har to voksne barn og to hunder. På fritiden elsker jeg å være ute og helst på fjellet eller i skogen.

Jeg er utdannet sosionom og har de siste årene vært leder for ulike tjenester i Bydel Østensjø, som skolehelsetjeneste, fysio- og ergoterapitjenester for barn og unge, familiesenter, søknadskontor og boliger for voksne personer med psykiske lidelser og rusutfordringer.

Min motivasjon for å søke studiet er et ønske om å bidra til at vi som bydel møter innbyggernes behov for tjenester samtidig som vi har en sunn bydelsøkonomi. For å få til dette må jeg som leder være god på å jobbe med kontinuerlig forbedring. Jeg ønsker å bli enda bedre på å lede endrings- og omstillingsprosesser, få med meg folka mine og ha kjennskap til ulike verktøy jeg kan benytte i dette arbeidet.

Etter å ha gjennomført dette programmet forventer jeg å;

være i stand til å ta bevisste valg knyttet til prosessdesign og metoder for medvirkning

ha fått økt kunnskap om min rolle som leder/prosessleder

ha fått økt kunnskap om hvordan jeg bør designe arbeidsøkter for få legge til rette for best mulig medvirkning fra ansatte og innbyggere (ramme inn medvirkningen)

kjenne til ulike verktøy/metoder for å skape resultater i prosessen

De største utfordringene vi står ovenfor er:

Økning i henvendelser etter psykisk helsehjelp​

Økt omfang av innbyggere/pasienter med alvorlig og sammensatt problematikk (rus/psykiatri og somatikk)

# data[].attributes.body
Jeg er 49 år og bor i Kristiansand, er gift og har 3 barn på 18, 20 og 24 år.
Jeg er glad i å reise og bruke tid med familie og venner. En tur på fjellet gir god avkobling.

Jeg er utdannet helsesykepleier og har jobbet både i helsestasjon og skolehelsetjenesten. Jeg har i snart 4 år vært avdelingsleder for helsetjenester for barn og unge ved Familiens hus i bydel øst i Kristiansand kommune.

Jeg ønsker å delta på studiet for å videreutvikle meg som leder, få faglig påfyll og inspirasjon, samt dele erfaringer med de andre på studiet. Jeg håper studiet kan bidra til økt kunnskap om hvordan møte utfordringer og endringer i tjenestene fremover. Jeg gleder meg også til å ta studiet sammen med 3 lederkollegaer.

Utfordringer:
Bærekraftige tjenester i fremtiden med de ressursene vi har.
Skape god samhandling og felles kultur i en sammensatt avdeling med ulike profesjoner.
Personalledelse både individuelt og på gruppenivå i en tjeneste i endring.

# data[].attributes.body
Jeg er 42 år, bor i Lillestrøm kommune. Gift og har to barn på 16 og 18 år. Jeg er helsesykepleier og har lang erfaring fra spesialist- og kommunehelsetjenesten. Jeg har gjennom flere år interessert meg for ledelse, og fra februar i år har jeg jobbet som teamleder ved Fyrstikktorget helsestasjon i bydel Gamle Oslo. Her har jeg personal, økonomi og fagansvar for ca. 30 ansatte. Jeg trives godt som ny leder og gleder meg til å delta på programmet for å lære mer om ledelse og tjenesteutvikling.

Jeg har forventninger om at programmet gir meg faglig påfyll og verktøyer slik at jeg kan utvikle meg som leder, og at jeg får økt kunnskap om hvordan jeg som leder kan være med å utvikle tjenesten jeg jobber i.

Utfordringer:
Flytting til nytt Familiehus, planlagt i januar 2024, som vil by på utfordringer innen personalledelse og organisering.
Beholde fagkompetanse i forkant av, under og etter endringsprosesser.
Effektive brukerorienterte tjenester av høy kvalitet med de ressursene vi har.

# data[].attributes.body
Jeg er 47 år, gift og har to jenter på 15 og 20 år. Bor på Flekkerøy utenfor Kristiansand. Sosial, glad i å være i aktivitet, men tilbringer også mye tid på sofaen med serier og bøker. Jobber som avdelingsleder på Familiens hus Vågsbygd, helsetjenester for barn og unge i Kristiansand kommune. Utdannet helsesykepleier.

Jeg ønsker å delta for å bli bedre kjent med meg selv og utvikle mine ferdigheter som leder. Jeg håper å bli bedre rustet til å imøtekomme og løse utfordringer, samt lære mer om hvordan vi som ledere kan jobbe godt med tjenesteutvikling og gjennomføring.

Jeg gleder meg til faglig påfyll fra forelesere, felleskap, og kunnskaps og erfaringsutveksling med ledere fra hele landet.

Utfordringer:
Bærekraftige tjenester i fremtiden.
Holde medarbeiderne engasjerte og motiverte i møte med økte krav og endringer.

# data[].attributes.body
Jeg er 40 år og bor i Drammen kommune.
Jeg er utdannet vernepleier og jobber som seksjonsleder i avdeling tilrettelagte tjenester og psykisk helse i bydel Nordstrand. Her har jeg jobbet siden 2013.

Jeg ønsker å delta på programmet for å utvikle meg som leder og tilegne meg kunnskap som kan bidra til utvikling av tjenestene jeg leder.

Jeg har forventninger om at programmet skal gi meg faglig påfyll og gode verktøy til å lede medarbeidere og prosesser.

De største utfordringene jeg ser at tjenesten min står ovenfor er det å rekruttere og beholde gode fagfolk, samt at det kommer flere brukere som har behov for tjenester og vi blir færre hender.

# data[].attributes.body
Hei. Jeg er bosatt i Svelvik med mann og to barn. Er en allsidig potet både på jobb og i fritiden min. Veldig glad i mennesker!

Jeg er utdannet fysioterapeut og har jobbet allsidig med klinisk arbeid og befolkningsrettet folkehelsearbeid, samt variert ledererfaring gjennom 8 år. Jobber nå som avdelingsleder i Helsefremmende Tjenester 0-100 i Drammen kommune. Avdelingen jeg leder er tverrfaglig sammensatt og yter lavterskel helsetjenester til barn, unge og deres familier.

Jeg ønsker å delta for å løfte min egen kompetanse og få en bedre koffert med verktøy til å utvikle tjenestene for innbyggerne våre. Jeg har forventninger om inspirerende, varierte, teoretiske og praktiske økter og arbeidsprosesser. Jeg ser fram til å bli bedre kjent med ledere fra andre deler av landet, og utveksle erfaringer med disse, samtidig som jeg gleder meg til å kunne samhandle enda bedre med nåværende lederkolleger fra Drammen.

Utfordringsbildet i nåværende jobb er variert. Noe er knyttet opp til rekruttering av rett kompetanse, men hovedvekten ligger nok på hvordan vi skal kunne utvikle våre tjenester sammen med ansatte, innbyggere og frivillige lag og organisasjoner slik at tilbudet til innbyggerne blir enda bedre enn det er i dag. Det er også utfordringer knyttet til arbeidsmiljøet og det å bli kjent med hverandres arbeidsfelt innad i avdelingen og virksomheten vi jobber i, samt med andre samarbeidsparter i det offentlige.

# data[].attributes.body
Jeg er 50 år og bor i Sandefjord. Jeg har sykepleierbakgrunn med variert erfaring fra både spesialist- og kommunehelsetjenesten, primært fra psykiatrifeltet. I dag jobber jeg som leder i et bofelleskap for personer med demens.

Jeg ønsker å delta i programmet for å utvikle meg som leder, og øke egen kompetanse knyttet til prosess- og endringsarbeid. Jeg forventer faglig påfyll, inspirasjon, og kunnskap som hjelper meg til å bli en bedre leder og sterk bidragsyter i omstillings- og utviklingsarbeidet i avdelingen og kommunen generelt. I tillegg ser jeg frem til å møte andre deltakere for erfaringsutveksling og læring.

Utfordringene hos oss er knyttet til hensiktsmessig bruk av ressurser, og evne til å omstille seg i takt med endring og økt tjenestebehov hos pasientgruppen. Rekruttering og kompetanseutvikling er andre sentrale utfordringer.

# data[].attributes.body
Heia:)
Jeg er 53 år og jobber og bor i Tromsø. Bor med 2 barn og en hund. Er glad i å være ute på turer og bruker ellers mye tid på mine to barnebarn:)

Jeg jobber som avdelingsleder på en korttidsavdeling ved Helsehuset i Tromsø.

Ønsker å delta på programmet for å utvikle meg selv som leder og bidra til å stabilisere avdelingen som har hatt en del utfordringer med bla rekruttering av spesielt sykepleiere. Bidra til å gjøre Helsehuset til en arbeidsplass der de som jobber der virkelig trives og jobber sammen som en enhet. Skape en attraktiv arbeidsplass.
Mine forventninger til programmet er å lære av andres erfaringer, få ny kunnskap og utvikle meg selv som leder.

Utfordringer på min avdeling/Helsehuset har bla vært rekruttering av kvalifisert personalet og stor forbruk av vikarbyrå.
Samtidig stort press for å ta i mot stadig sykere pasienter fra spesialisthelsetjenesten som vi skal kartlegge slik at de får riktige tjenester videre i kommunen.

# data[].attributes.body
Heisann!
Jeg er en østlending bostatt i Trondheim. Her har jeg mann, tre barn og tre bonusbarn. Utenom jobb er jeg opptatt av familien min, mitt sosiale liv, trening/frisk luft og gode opplevelser gjerne inkl. god mat&drikke!

Jeg er avdelingsleder for Trondheimshjelpa Heimdal, en nyoppstartet psykisk helsetjeneste for barn og unge. Trondheimshjelpa er en del av Barne- og familietjenesten, organisert sammen med helsestasjon, skolehelsetjensten, PPT og barnevern.

Jeg ønsker å delta i programmet for å  øke og forbedre mine lederegenskaper.  Fokuset på tjenesteutvikling er spennende med tanke på at jeg leder en tjeneste som er nyoppstartet. Jeg forventer å få faglig påfyll og inspirasjon fra forelesere, gjennom oppgavene/pensum og ikke minst fra medstudenter! Gleder meg til å høre hvordan dere alle har tenkt og gjort alt mellom himmel og jord.

Den største utfordringen min avdeling/enheten står overfor er hvordan vi bruker ressursene våre på en slik måte at vi engasjerer, bistår og hjelper de som ønsker hjelp av oss. En utfordring er også å holde på engasjementet og energien som nå eksisterer i avdelinga -mye inspirert av en muligheten til å starte opp noe sammen. Denne energien ønsker jeg skal vare lengst mulig!

# data[].attributes.body
Jeg er 46 år, bor i Lillestrøm kommune. Er gift og har to barn på 20 og 21 år. Jeg er utdannet sykepleier, har en videreutdanning i personalledelse og arbeidsrett og en master i Styring og ledelse. Glad i å være sammen med venner og familie.

Jobber i Lillestrøm kommune som avdelingsleder. Har ansvar for 3 korttidsseksjoner, 5 langtidsseksjoner, legetjenesten, to interkommunale selskap; Lindrende enhet og Kommunale akutt døgnenhet. Jeg leder 11 seksjonsledere og en rådgiver, fordelt på to institusjoner.

Jeg ønsker å delta på programmet for å videreutvikle meg som leder. Ønsker å lære mer om tjenesteutvikling, innovasjon og endringsledelse. Mine tjenester må endres for å sikre fag, kompetanse og kvalitet i helsetjenesten fremover.

Gleder meg til å møte dere alle. Jeg forventer at vi kan dele erfaringer, utfordre hverandre og være kreative. Ser frem til faglig påfyll fra forelesere og medstudenter. Ser frem til økt kompetanse slik jeg blir bedre rustet innen endringsledelse, tjenesteutvikling og innovasjon.

De største utfordringene mine tjenester:
1. Rekruttere og beholde fagkompetanse.
2. Store krav til innovasjon og endringsledelse for å sikre god drift av helsetjenestene.
3. Oppgavedeling, avklare forventinger og samhandling. Hvordan skal vi få til gode tjenester med de ressursene vi har?

# data[].attributes.body
Hei! Marianne her 😊 Jeg kommer fra Fredrikstad, bor i Bærum med mann og to barn og jobber i bydel Gamle Oslo. Jeg liker å være ute i skogen, ved sjøen og på fjellet. Jeg har jobbet i Bydel Gamle Oslo i 10 år, først i barneverntjenesten og så i Oslohjelpa. Jeg er utdannet barnevernspedagog og har master i sosialfaglig arbeid med barn og unge.
I 2022 ble jeg leder av Oslohjelpa som er plassert i Enhet helsetiltak barn og unge sammen med helsestasjon og skolehelsetjenesten. I Oslohjelpa leder jeg to grupper, en linjetjeneste og et prosjekt.

Jeg ønsker å delta på programmet for å utvikle meg som leder innen flere områder som personalledelse og organisasjonsutvikling. Mine forventinger til programmet er at det kan gi meg gode verktøy til å lede andre, se ulike muligheter, hjelpe meg å løfte blikket, få gode vaner og møte motstand på en bedre måte, samt stå stødigere i beslutninger. Jeg gleder meg til å bli kjent med de andre for å utveksle erfaringer og øve sammen på ulike utfordringer.

Enheten jeg leder står ovenfor flere utfordringer. Den største er overgang til nytt Familiehus, som skjer i med flytting allerede i starten av 2024. Dette vil by på utfordringer innen personal ledelse og organisering. De neste utfordringene handler om forankring og implementering av linjetjeneste og prosjekt.

# data[].attributes.body
Hei alle sammen.

Jeg er 37 år og bor i Oslo. Når jeg ikke jobber fyller jeg tiden med alt fra å være frivillig til matlaging, eller hygge med gode venner.

Jeg er helsesykepleier og har siden mai 2022 vært leder med personal- og fagansvar for skolehelsetjenesten, smittevernkontoret og helsestasjon for ungdom i Bydel Alna. Det er en passe stor avdeling med 20 ansatte inkludert meg selv. Vi er en tverrfaglig gjeng med 5 ulike profesjoner.

Jeg ønsker å delta i programmet for å utvikle mine lederegenskaper og på en bedre måte svare på krav til utvikling av tjenester. Jeg trives også godt med endring og utvikling og synes det er spennende å se hvordan små eller store endringer påvirker tjenester og arbeidsmiljøet.

Forventinger:

At jeg blir bedre rustet til å lede medarbeidere og  lede prosesser i en tjeneste i kontinuerlig utvikling.

At jeg klarer å møte motstand på en bedre måte og bli en bedre motivator for tjenesteutvikling.

Utfordringer:

Høye krav til endring og nye arbeidsmåter, med krav fra mange ulike grupper/personer (leder, samarbeidspartnere, brukere, og politiske føringer).

Utfordringer med å se behov og koble innovasjon/endring til utvikling for bedre tjenester.

Høyt arbeidspress og uforutsigbare arbeidsdager. Utfordringer med å balansere ulike typer arbeidsoppgaver (for eksempel en forventing om å være tilgjengelig for brukere uten faste avtaler).

Stort geografisk og sosioøkonomisk nedslagsfelt med mange ulike behov. Vi jobber i hele bydelen som innebærer færre møtepunkt med kollegaer.

# data[].attributes.body
Turid heter jeg. Jeg bor i Kristiansand, er gift, har tre voksne barn og jeg er 53 år. Jeg er utdannet helsesykepleier og psykiatrisk sykepleier. Jeg har vært leder i over 5 år for Forebyggende helsetjenester til barn og unge i bydel Lund i Kristiansand kommune. Forebyggende helsetjeneste til barn og unge består av ulike tjenester som svangerskapsomsorgen, helsestasjon, skolehelsetjeneste, barnefysioterapi og familieveiledningstjenesten. Vi er organisert i Familiens hus.
Jeg ønsker hele tiden å utvikle meg som leder, tilegne meg kunnskap som kan bidra til utvikling av tjenestene og mine medarbeidere. Jeg håper jeg også blir  bedre kjent med meg selv som leder. Jeg forventer at jeg vil kunne dele erfaringer med de andre i klassen, og at vi kan lære av hverandre. Det er ekstra gøy at jeg skal ta dette studiet sammen med ledergruppen min. De 2-3 største utfordringene med behov og mulighet for endring er :
1. Utvikle bærekraftige tjenester. Vi må arbeide på nye måter  i fremtiden med rekrutteringsvansker av fagpersoner og økte behov og etterspørsel etter tjenestene våre.
2. Personalledelse -få alle med! Myndiggjøring og selvledelse.
3. Jeg leder mange ulike profesjoner, hvordan skape god samhandling på tvers av profesjoner.

# data[].attributes.body
Jeg er 33år, utdannet sykepleier. Jobber i Lillehammer kommune som avdelingsleder på skjermet enhet for personer med Demens. Har 6 års erfaring som avdelingsleder. Bakgrunnen for at jeg ønsker å delta i programmet er videreutvikling av meg selv som leder. Samt at avdelingen har deltatt i KS programmet "Rusta for fremtiden" og ønsker å bruke dette i videre utvikling med bakgrunn i utfordringsbildet helsevesenet står forran. Forventninger til studiet er å få mer kunnskap og verktøy til utvikling.
Utfordringer:
1. Oppgavefordeling, hvem gjør hva av kompetanse.
2. Forståelsen av endringsbehovet av helsevesenet, ansatte, pårørende etc.
3. Rekruttere og beholde kompetanse.

# data[].attributes.body
Jeg er 43 år, utdannet sykepleier. Jobber i Lillehammer kommune, som avdelingsleder for en sterk avdeling. Har jobbet som avdelingsleder i 5 år.
Jeg ønsker å delta i programmet da avdelingen har vært med i KS sitt program "Rusta for fremtiden", og ønsker å bruke dette til videre utvikling av de utfordringer helsevesenet står ovenfor, og jeg ønsker samtidig og utvikle meg selv som leder.
Forventinger; mer kunnskap og verktøy til å utøve/utvikle endringsledelse.
Utfordringer;
Oppgavefordeling/struktur
Rekrutering/beholde kompetanse.
Endring av kultur; forståelse av utfordringsbilde vi står ovenfor.

# data[].attributes.body
Hei,
Jeg er 29 år, er utdannet sykepleier, og bor på Billingstad i Asker med min samboer. Jeg har jobbet som avdelingsleder i 3 år og trives godt med det. Først på poliklinikk og fra september 2022 på Stabæktunet sykehjem i Bærum kommune. Jeg deltok på lederutviklingsprogrammet AFF Accelerate fra 2020-2022. Jeg ønsker å delta på masterprogrammet for å lære mer om ledelsesfaget og håper på å videreutvikle meg som leder. Det jeg liker med ledelse er at man har en unik mulighet til å påvirke og jobbe med å forbedre tjenestene. Jeg forventer at programmet blir innholdsrikt faglig sett, og gleder meg til å bli kjent med andre ledere med ulike erfaringer og bakgrunn. Utfordringer/muligheter Stabæktunet sykehjem står ovenfor er bl.a.:
1. Rekruttere og beholde helsepersonell.
2. Mangfoldsledelse - vi har en personalgruppe med ulik kulturell og språklig bakgrunn.
3. Vi er en relativt ny ledergruppe som ble komplett august 2023. Det har vært høy turnover på avdelingsledere de siste årene.
4. Bygget skal pusses opp tentativt i 2024, noe som innebærer at vi mest sannsynlig midlertidig må bruke et annet bygg.

# data[].attributes.body
Jeg er 36 år, utdannet sykepleier. Bor i Larkollen med samboer og 2 barn på 6 og 8 år, 1 hund og 2 katter. Jobbet i eldreomsorgen i 12 år. Siste 4 år har jeg vært avdelingsleder i omsorgsbolig for eldre. Gikk Helseledelse i 2020. Veldig fornøyd med studiet.
Jeg ønsker å bygge på kunnskapen jeg fikk ved forrige studiet, utvikle meg som leder og få mer verktøy for å kunne implementere nye ting inn i boligen.  Jeg startet i ny bolig i januar, og boligen har omorganisert 3 ganger på 5 år. Jeg brenner for endringsledelse og ser dette som en spennende oppgave.
Utfordringer:
1: Rekrutering og beholde fagkompetanse.
2: Oppgaveglidning og struktur i arbeidsdagen.
3: Eldrebølge, økt pleiebehov og bemanning.

# data[].attributes.body
Jeg er 45 år, utdannet ergoterapeut og hjelpepleier, og har jobbet som avdelingsleder for ergo- og fysioterapitjenester, samt hjelpemiddelformidling i Drammen kommune siden 2013. Fra tidligere har jeg erfaring i tverrfaglig rehabiliteringsteam ved ulike sykehus, samt et år som ped.leder i barnehage. Jeg bor i Hyggen sammen med mannen min og hund, og har to jenter som har flyttet ut for å gå på skole. Er veldig interessert i fotball på fritiden.
jeg ønsker å delta for å utvikle meg selv som leder, men også få mer verktøy og kunnskap om hvordan utvikle tjenesten og kommunen som helhet. Jeg brenner for tverrfaglighet, og sammen finner vi de beste løsningene. Jeg forventer ny kompetanse, få et nettverk å samhandle med, samt ønske om å utvikle en plan/strategi for hvordan vi kan igangsette tjenesteutvikling hos oss. Jeg forventer at jeg får en klar plan fra skolen om hva jeg bør ha lest meg opp på før samling.
Utfordringer hos oss:
1. jobbe mer forebyggende /tidlig innsats- hvordan gjøre dette samtidig at andre også skal ha gode tjenester (prioritering)
2. få til gode tjeneste forløp for rehabilitering/korttidsplasser
3. hvordan få nyttig brukermedvirkning

# data[].attributes.body
Jeg er 30 år gammel, utdannet sykepleier og har jobbet som avdelingsleder på sykehjem i Bærum kommune siden mars 2021. Jeg bor på Emma hjort i Sandvika sammen med min mann. Jeg har jobbet i eldreomsorgen siden 2017 og brenner for feltet. Etter at jeg startet å jobbe som avdelingsleder har jeg siden ønsket å bygge på kunnskapen min og utvikle meg som leder. Som ung leder søker jeg etter gode og nyttige verktøy som vi sammen kan bruke her på sykehjemmet for å få den gode tjenesteutviklingen vi er ute etter. Jeg ser frem til å bli kjent med klassen hvor vi sammen kan dele erfaring, lære av hverandre, utfordre hverandre, bygge hverandre opp og ikke minst utvikle hverandre til å bli bedre ledere. Forventninger til studie er å få kunnskap og gode verktøy for å utøve endringsledelse. Utfordringer: Rekruttere og beholde fagkompetanse, Riktig bruk av arbeidstid og flerkulturell samhandling.